קאיו פומפוצ'יס

**קאיו רודריגס פומפוצ'יס** (בפורטוגזית: **Caio Rodrigues Pumputis**; נולד ב-8 בינואר 1999) הוא שחיין ברזילאי, זוכה מדליית ארד באליפות עולם בבריכת 25 מטר (בודפשט 2024) במשחה ל-100 מטר מעורב אישי.

## ביוגרפיה
פומפוצ'יס נולד וגדל בסאו פאולו שבמדינת סאו פאולו, ברזיל.

### 2018
באליפות העולם בבריכת 25 מטר שנערכה בהאנגג'ואו שברפובליקה העממית של סין בדצמבר סיים במקום חמישי במשחה ל-200 מטר מעורב אישי בתוצאה של 1:53.05 דקות, במקום שביעי במשחה ל-100 מטר מעורב אישי בתוצאה של 52.28 שניות, ובמקום 14 במשחה ל-200 מטר חזה בתוצאה של 2:05.00 דקות.

### 2019
באליפות העולם שנערכה בקוואנגג'ו שבקוריאה הדרומית ביולי סיים במקום 23 במשחה ל-200 מטר מעורב אישי בתוצאה של 2:01.06 דקות. בנוסף, נפסל בשלב המוקדמות במשחה ל-200 מטר חזה.

#### סגן אלופת המשחקים הפאן-אמריקאיים
במשחקים הפאן-אמריקאיים שנערכו בלימה שבפרו באוגוסט זכה במדליית כסף במשחה ל-200 מטר מעורב אישי בתוצאה של 2:00.12 דקות.

### 2021
באולימפיאדת טוקיו שנערכה ביולי-אוגוסט סיים במקום 19 במשחה ל-200 מטר מעורב אישי בתוצאה של 1:58.36 דקות, ובמקום 34 במשחה ל-100 מטר חזה בתוצאה של 1:00.76 דקות.

באליפות העולם בבריכת 25 מטר שנערכה באבו דאבי שבאיחוד האמירויות הערביות בדצמבר סיים במקום שמיני במשחה ל-200 מטר חזה בתוצאה של 2:06.29 דקות, במקום עשירי במשחה ל-200 מטר מעורב אישי בתוצאה של 1:54.57 דקות, ובמקום 14 במשחה ל-100 מטר מעורב אישי בתוצאה של 52.65 שניות. בנוסף, סיים במקום רביעי במשחה שליחים 4x100 מטר מעורב בתוצאה של 3:23.57 דקות, ובמקום רביעי במשחה שליחים 4x50 מטר מעורב לאחר ששחה בשלב המוקדמות של המשחה.

### 2022
באליפות העולם שנערכה בבודפשט שבהונגריה ביוני סיים במקום 19 במשחה ל-200 מטר חזה בתתוצאה של 2:12.72 דקות. בנוסף, נפסל בשלב המוקדמות במשחה ל-200 מטר מעורב אישי.

#### אלוף משחקי אמריקה הדרומית
במשחקי אמריקה הדרומית שנערכו באסונסיון שבפרגוואי באוקטובר זכה במדליית זהב במשחה ל-200 מטר מעורב אישי בתוצאה של 2:01.08 דקות, ובמדליית כסף במשחה ל-200 מטר חזה בתוצאה של 2:13.96 דקות.

באליפות העולם בבריכת 25 מטר שנערכה במלבורן שבאוסטרליה בדצמבר סיים במקום 11 במשחה ל-100 מטר מעורב אישי בתוצאה של 52.12 שניות, במקום 11 במשחה ל-100 מטר חזה בתוצאה של 57.59 שניות, ובמקום 15 במשחה ל-200 מטר מעורב אישי בתוצאה של 1:54.65 דקות. בנוסף, פסל בשלב הגמר במשחה ל-200 מטר חזה, ובשלב המוקדמות במשחה שליחים 4x50 מטר מעורב.

### 2024
#### מדליית ארד באליפות עולם בבריכת 25 מטר
באליפות העולם בבריכת 25 מטר שנערכה בבודפשט בדצמבר זכה במדליית ארד במשחה ל-100 מטר מעורב אישי בשיא אמריקה הדרומית חדש של 51.35 שניות, אחרי נואה פונטי משווייץ (50.33 שניות) וברנהרד רייטסהאמר מאוסטריה (51.11 שניות). הוא שבר את שיא אמריקה הדרומית גם בשלב המוקדמות (51.81 שניות) ובשלב חצי הגמר (51.76 שניות) של המשחה. בנוסף, סיים במקום 15 במשחה ל-50 מטר חזה בתוצאה של 26.37 שניות, לאחר שבשלב המוקדמות של המשחה קבע שיא אישי חדש של 26.25 שניות, ובמקום 20 במשחה ל-100 מטר חזה בתוצאה של 57.60 שניות.

## שיאים אישיים
### בריכה אולימפית
* 50 מטר חזה: 27.09 שניות (2022)
* 100 מטר חזה: 59.72 שניות (2019)
* 200 מטר חזה: 2:09.93 דקות (2019) 
* 200 מטר מעורב אישי: 1:57.70 דקות (2019)

### בריכת 25 מטר
* 50 מטר חזה: 26.25 שניות (2024)
* 100 מטר חזה: 57.04 שניות (2021)
* 200 מטר חזה: 2:03.27 דקות (2018)
* 100 מטר מעורב אישי: 51.35 שניות (2024), **שיא אמריקה הדרומית**
* 200 מטר מעורב אישי: 1:52.26 דקות (2018)

## ראו גם

## קישורים חיצוניים

קטגוריה:שחייני חזה
קטגוריה:שחייני מעורב אישי
קטגוריה:שחיינים ברזילאים
קטגוריה:שחיינים באולימפיאדת טוקיו (2020)
קטגוריה:ברזילאים שנולדו ב-1999